Pünkösd a Körösök vidékén a Wenkcheim-ek nyomában (2008. május 10-11-12)
A "Főurak nyomában" a Wenkcheim család egykori birtokain, a Körösök vidékén jártunk.
Gyönyörű (vagy épp egykor gyönyörű) kastélyok, kegyúri templom, vagy az egykori majorság magtára emlékeztetett arra, amikor a környék megélhetését a birtokok ura, és jó gazdája irányította.
S miközben a főúri emlékek után kutattunk, lépten-nyomon feltűnt a gyönyörű természetességben pompázó, "valamelyik" Körös, hogy hol kirándulva, hol hajókirándulva, hol műemlék duzzasztóműről, hol pedig régi-szép hidakról csodálkozzunk rá.
A Körös vidékén kialakult pusztaságon pedig megismerkedtünk a tájjal, a hajnali vadles során és a túzokrezervátumban a különleges állatvilággal, találkoztunk a gazdálkodás jellegzetes formáival: voltunk tanyagazdaságban, kecskefarmon (persze sajtkóstolóval) és a környék gyümölcseit feldolgozó pálinkafőzdében!
Megismertünk nagyszerű embereket, akik a tájjal és annak adottságaival együtt élve viszik sikerre elképzeléseiket és gyarapítják az igazi magyar értékek sorát.
És persze jókat ettünk, és stílusosan, a Wenckheim-ek egykori vadászkastélyában aludtunk!
Fotó: Huba
A Körösökhöz rengeteg élményünk fűződik: műemlék duzzasztómű, hajózsilip, hajókázás és holtágak...
A puszta tengersík vidékét szekéren és kirándulva is megismerhettük:
Európa legnagyobb testű röpképes madara, a túzok
ugyan kicsit mérges volt ránk, de azért mi örülünk, hogy megismerhettük a túzokmentő munkát.
Szarvason a Bolza-család és Tessedik Sámuel örökségével ismerkedtünk, elzarándokoltunk a történelmi Magyarország középpontjához, és meglátogattuk Magyarország egyetlen eredeti helyén álló, működőképes szárazmalmát.
A Wenckheim-kastélyokat nem csak nézegettük és látogattuk, de aludtunk is benne!
A Wenckheim-család dobozi temploma és kriptája igazi gyöngyszemek!
Kár, hogy kevesen tudnak róluk, de örülünk, hogy mi köztük lehetünk!
A táj és az ember együttélése megelevenedett tájházakban, csárda- és tanyamúzeumban...
... a tiszteletreméltó méretű és minőségű Békési Pálinkafőzdében:
... és a holland mintára kialakított Diós-öko-kecskefarmon:
... ahol napnyugtáig ismerkedtünk a kecskékkel és a csodás sajtokkal.
Nagyszerűen éreztük magunkat!
A sok szép látnivaló mellett a minket fogadó emberek tevékenysége kapcsán és meséi segítségével feltárult a táj,
hogy ezentúl ne "csak" az Alföld tengersík vidékének képzeljük,
de a régmúlt gyönyörű emlékeivel, és nagyon is mai csodákkal teli tájegységként éljen bennünk.